**Felhívás kéziratok beadására**

A 2021-ben lezárult *Új fogyasztói gyakorlatok a közösségi hálózatok korában* című kutatási projekt kapcsán készült, vagy a kutatás témájához illeszkedő kéziratok beküldését várjuk kollégáinktól.

A *Közösségek és hálózatok* címet viselő szerkesztett kötetet a Sapientia EMTE Scientia Kiadójánál tervezzük megjelentetni.

A kötet szerkesztői: Bakó Rozália Klára és Nistor Laura

A kéziratok lehetséges témái:

* Helyi fogyasztói és termelői gyakorlatok: glokalizált világok
* Új fogyasztói kultúrák és szubkultúrák
* Lokalitás-diskurzusok a globális online térben
* Egyenlőtlenségek a globális hálózatok korában: leszakadó vs. felzárkózó lokalitások
* Digitális világaink: a technológia társadalmi kihívásai
* A pandémia hatásai a helyi társadalmakra
* Más, témához kapcsolódó tartalom

A kéziratok leadási határideje: **2021. október 15.**

Leadási cím: nistorlaura@uni.sapientia.ro

Terjedelem: maximum 30.000 leütés (könyvészettel, jegyzetekkel)

A kéziratokat magyar nyelven várjuk.

Amennyiben a munka korábban már megjelent, pontos utalással jelezzük ezt, illetve – ha szükséges – szerezzük be az újra-közléshez szükséges kiadói engedélyeket.

A hivatkozási és más szerkesztési támpontokhoz a felhíváshoz mellékeljük a Scientia Kiadó útmutatóját.